tomron87/hebrew-wikipedia-sentences-corpus huggingface dataset:
בחודש פברואר 2013, משתמש בגוגל גלאס הבחין בסוגיות משפטיות עם המשקפיים ופרסם לקהילת הגוגל גלאס כי המכשיר עשוי להיות לא חוקי לשימוש לפי החקיקה הנוכחית ברוסיה ובאוקראינה, האוסרות על שימוש ביישומי ריגול וגאדג'טים שיכולים להקליט וידאו, אודיו או לצלם באופן בולט.
חשש נוסף עלה על ידי הוועדה של הקונגרס האמריקני בכל מה שקשור לפרטיות והאבטחה של משתמשי המשקפיים במקרה והמכשיר נגנב או אבד.
כחלק מתגובתה לוועדה הממשלתית, גוגל הצהירה בתחילת יולי 2013, שהיא עובדת על מערכת נעילה והעלאת מודעות ליכולת של המשתמשים לאפס את המשקפיים מרחוק במקרה של אובדן.
עלה חשש בנוגע להפעלת כלי רכב בזמן השימוש בגוגל גלאס.
ב־31 ביולי 2013 דווח כי נהיגה בעת לבישת גוגל גלאס עשויה להיאסר בבריטניה, ותחשב כנהיגה רשלנית ועבירה על החוק, אשר תדרוש קנס כספי.
במרץ 2013, בעקבות החלטה של משרד התחבורה
בארצות הברית, במערב וירג'יניה, הוצע תיקון לחוק במדינה נגד הודעות SMS בזמן הנהיגה אשר יכלול איסורים כנגד "שימוש במחשב לביש עם תצוגה מותקנת בראש".
הם טענו כי "הדבר העיקרי הוא דאגה לבטיחות, וכי המשקפיים יכולים להקרין טקסט או וידאו לתוך שדה ראייה שלך ושיש לכך הרבה פוטנציאל להסחת דעת בניגוד לחוק."
באוקטובר 2013, נהגת בקליפורניה קיבלה דוח כספי עבור נהיגה במהירות מופרזת ונעצרה על ידי קצין משטרת סן דייגו.
הנהגת קיבלה כפל קנס על כך שהרכיבה את הגוגל גלאס במהלך הנסיעה בטענה שהמכשיר פוגע בשדה הראייה.
הגוגל גלאס עברו כמה ניסויים בנוגע לתחום הבריאות.
ביולי 2013 החל מחקר על השימוש וההשפעה של משקפי גוגל בשטח.
המחקר נערך בחדרי ניתוח, אמבולנסים, מסוק טראומה, רפואה כללית, וטיפול בבית, כמו גם בתחבורה ציבורית לבחינת ראייה תקינה או ראייה לקויה.
ממצאים עיקריים של המחקר כללו:
יש להוסיף פונקציית וידאו כדי למנוע העברה קטועה של תמונות כאשר מנתח משתמש בגוגל גלאס עם עמיתיו לעבודה.
חיי סוללה ניתנים להארכה בקלות באמצעות השימוש בסוללה חיצונית, ויש לאפשר זאת.
ד"ר פיל האסלם וד"ר סבסטיאן מפלד קבעו כי לגוגל גלאס יש את הפוטנציאל לשפר את בטיחות החולה, נוחות המפעיל, ויעילות ההליך בתחום של רדיולוגיה התערבותית.
בחודש יוני 2013, המנתח ד"ר רפאל גרוסמן היה האדם הראשון ששילב את גוגל גלאס בחדר הניתוח, כשהוא לבש את המכשיר במהלך PEG (גסטרוסטומיה אנדוסקופית).
בחודש אוגוסט 2013, גוגל גלאס כבר שולבה בשימוש גם במרכז הרפואי וקסנר שבאוניברסיטת המדינה של אוהיו ושאפשרה גם להתייעץ עם עמיתים מרחוק.
הגוגל גלאס משמשים מאז יוני 2014 באופרה, בה הם מתפקדים כמצלמה המאפשרת לשדר בפני הקהל את מה שרואים השחקנים שעל הבמה ובכך לספק חוויה עשירה יותר במהלך ההופעה.
גוגל דרייב הוא שירות אחסון קבצים וסנכרונם למחשב האישי ולמכשירים ניידים.
גוגל דרייב מרחיב את Google Docs, והם מרכיבים יחד מערכת משולבת.
רכיב Google Docs מאפשר לשמור, לפתוח ולנהל בחינם מסמכים, גיליונות אלקטרוניים ומצגות באינטרנט – כתחליף לחבילת אופיס של מיקרוסופט.
נכון לשנת 2023, גוגל מציעה למשתמשי גוגל דרייב נפח אחסון חינמי של 15GB (נפח הגדול מזה של המתחרה העיקרית שלה בתחום, Dropbox, אך לאחרונה יש אפשרויות חינמיות להגדלת נפח האחסון).
ניתן לשלם עבור נפח אחסון נוסף.
גוגל דרייב הוצג לקהל לראשונה על ידי גוגל ב־24 באפריל 2012. השירות מרחיב את Google Docs, שירות שמיזג את שירותי Writely ו־Spreadsheets ב־10 באוקטובר 2006 למוצר אחד.
יתרון מרכזי בשירות הוא האפשרות לערוך מסמך על ידי כמה משתמשים בו־זמנית.
בין השאר השירות כולל את האפשרויות הבאות: שיתוף תוכן עם אחרים, הוספה של תגובות, ועריכה של קבצים קיימים.
כמו כן השירות מנצל את יכולות החיפוש המתקדמות של גוגל לשם איתור מסמכים, ויכול לחפש על פי מילים הכתובות בתוך המסמכים עצמם.
כמו רוב השירותים של גוגל, גוגל דרייב מקושר לשירותים האחרים של גוגל.
כך, למשל, יהיה אפשר לפרסם תמונות מהכונן ישירות אל הרשת החברתית של גוגל, Google+ (שירות שגוגל סגרה כתוצאה מחוסר משתמשים), ולצרף מסמכים ישירות ל־Gmail.
השירות Google Docs נמצא בדפדפן ובאפליקציה.
יש אפשרות לשתף את המסמכים ואת הגיליונות ואף לערוך ולאפשר למשתמשים אחרים לערוך את המסמך בו־זמנית.
מעבד תמלילים - ניתן לשמור את המסמכים כקובץ טקסט פשוט, כקובץ HTML, כקובץ Word Doc, כקובץ OpenDocument, כקובץ RTF או כקובץ PDF.
ישנן תכונות עיצוב ועריכה שונות כגון: אפשרויות גופן בסיסי, יצירת תבליטים ומספור יחד עם פסקאות ושורות של רווח, וכן תכונות שהיו למעבדי תמלילים קלאסיים (ישנים).
גיליון אלקטרוני - גיליון אלקטרוני הוא חלק נוסף בשירות Google Docs.
ניתן לשמור את הגיליונות כקובץ CSV, כקובץ מיקרוסופט אקסל או כקובץ OpenDocument.
כפי שברוב גיליונות האלקטרוניים, גם ב־Google Docs יש אפשרות מיון, סידור וחישובים מתמטיים.
יש אפשרות לעצב טופס לקליטת מידע.
המידע ייקלט בגיליון אלקטרוני באופן מקוון.
הנתונים המרוכזים בגיליון ניתנים להצגה ולעיבוד סטטיסטי.
מצגות - ב־17 בספטמבר 2007 השיקה גוגל תוכנת מצגות ושילבה אותה בחבילת Google Docs.
אפשר ליצור מצגת שיתופית ולערוך אותה אונליין.
מעבד תמלילים, גיליונות אלקטרוניים ומצגות מהווים חבילה חינמית ללקוח מבוססת על תשתית אינטרנט, שמוצעת על ידי Google ומשולבת על ידי גוגל דרייב (Google Drive).
החבילה מאפשרת למשתמשים ליצור ולערוך מסמכים באינטרנט תוך שיתוף פעולה בזמן אמת עם משתמשים אחרים.
מאז אוקטובר 2012, Docs, Sheets and Slides בהתאמה מתייחסים לתוכניות עיבוד תמלילים, הגיליון האלקטרוני ומצגות במסגרת החבילה.
שלוש האפליקציות זמינות כיישומי אינטרנט, כמו יישומי כרום שעובדים ללא חיבור לרשת, וכמו יישומי ניידים שעובדים על מערכות אנדרואיד ו־iOS.
היישומים תואמים לפורמטים של קובצי מיקרוסופט אופיס.
החבילה כוללת גם טפסים, שרטוטים ו־(Google Tablets (beta.
בה בשעה ש־"טפסים" ו־Tables זמינים רק כיישומי אינטרנט, "שרטוטים" זמינה גם כיישום כרום.
כל הקבצים שנוצרו עם האפליקציות נשמרים כברירת מחדל ב-Google Drive.
Writely היה מעבד תמלילים מבוסס אינטרנט שנוצר על ידי חברת התוכנה Upstartle והושק באוגוסט 2005. Upstartle נרכשה על ידי גוגל ב־9 במרץ 2006. Google Spreadsheets הושק לראשונה כמבחן מוגבל ב־Google Labs ב־6 ביוני 2006, בעקבות הרכישה של טכנולוגיות 2Web.
תוכנית מצגת התווספה לחבילה ב־17 בספטמבר 2007 בעקבות הרכישה של מערכות טוניק ב־17 באפריל 2007. Google Docs נעשה זמין למשתמשי Google Apps בפברואר 2007 והשירות הוצא מ־beta בספטמבר 2007.
באוקטובר 2012, בעקבות ההשקה של Google Drive, המסמכים, הגיליונות האלקטרוניים והמצגות נרשמו על שם Google.
יישומים ניידים עצמאיים עבור שלושת המוצרים הושקו בחודש אפריל 2014.
תמיכה מקוונת בכרום ו־Chrome OS הוצגה לראשונה למסמכים ביוני 2012, ולאחר מכן הורחב למצגות בינואר 2013 ולגיליונות אלקטרוניים בדצמבר 2013. Google Docs נתמך באופן רשמי על שתי הגרסאות האחרונות של Firefox, Internet Explorer (9), דפדפני ספארי וכרום שפועלים ב־Microsoft Windows, Apple OS X, לינוקס ומערכות Chrome OS.
התוכנה זמינה בעברית מלאה, אם כי עדיין קיימות בעיות של דו־כיווניות בפסקות שבהן יש מעבר סימולטני בין שפות הנכתבות מימין לשמאל ומשמאל לימין.
Writely היה מעבד תמלילים מבוסס דפדפן.
Writely פותח ויוצר על ידי חברת Upstartle.
החברה הציעה שירות עם מאפיינים מגוונים כתחליף לתוכנת וורד של מיקרוסופט או מעבד התמלילים Writer של OpenOffice.org.
בתחילת שנת 2006 רכשה גוגל את חברת Upstartle.
כשגוגל רכשה את חברת Upstartle, ב־Upstartle היו ארבעה עובדים.
נסגר שירות ההרשמה של Writely עד שהועבר האתר לשרתים של גוגל.
באוגוסט 2006, Writely שלחה הזמנות למשתמשים שהיו רשומים.
זמן קצר לאחר מכן, פתחה גוגל את השירות למשתמשים רשומים בגוגל.
הקוד של Writely נכתב ב־ASP.NET וגוגל שכתבה אותו.
בינתיים, פיתחה גוגל את הגיליון האלקטרוני "Google Spreadsheets".
שם השירות שונה ל־Google Docs, וגוגל הוסיפה לחבילת השירותים Google Docs כלי ליצירת מצגות.
גוגל דרייב הוצג לקהל לראשונה על ידי גוגל ב־24 באפריל 2012. ב־28 ביוני 2012, הושקה גרסת Google Drive למכשירי אפל.
בספטמבר 2015 הכריזה גוגל שיותר ממיליון ארגונים משתמשי בגוגל-דרייב תמורת תשלום.
במאי 2017 אוחסנו בגוגל-דרייב יותר משני טריליון קבצים.
ביולי 2018 גוגל-דרייב הגיעה לקו של מיליארד משתמשים פעילים.
גוגל נקסוס (מלטינית: Nexus, משמעות מילולית: חיבור) היא סדרת מכשירי טלפונים חכמים ומחשבי לוח המבוססים על מערכת ההפעלה אנדרואיד של חברת גוגל.
גם המכשירים מפותחים על ידי חברת גוגל, אך מיוצרים על ידי מספר חברות חומרה שנבחרו על ידי גוגל.
הסדרה מביאה "חוויית אנדרואיד" מוקדמת למפתחים ולמשתמשים, בכך שהם המכשירים הראשונים הנושאים את גרסת מערכת ההפעלה אנדרואיד המתקדמת ביותר.
בניגוד לטלפונים חכמים אחרים הנושאים את מערכת ההפעלה אנדרואיד שבדרך כלל עוברים התאמה ושינוי של ממשק האנדרואיד התקני, סדרת הנקסוס נושאת את גרסת האנדרואיד ללא כל התאמה מצד חברות החומרה, ופתוחים לביצוע שינוי בדרגת הרשאות של מנהל, ללא חסימות, זאת כדי להקל על המפתחים להכיר את מערכת ההפעלה.
מכשירים אלה זוכים לעדכוני מערכת הפעלה מהירים מצד גוגל גם לדגמים קודמים.
ב-15 באוקטובר 2014 הוכרז נקסוס 6 -עם מסך 5.9 אינץ' ברזולוציית QHD, מעבד חדשני ומהיר ומערכת ההפעלה אנדרואיד 5.0 לוליפופ.
באירוע גם הוכרז נקסוס 9 שהוא מחשב לוח 8.9 אינץ', עם אנדרואיד 5.0
ב-29 בספטמבר 2015 הוכרזו הנקסוס 5X והנקסוס 6P עם מערכת ההפעלה אנדרואיד 6.0 מרשמלו.
מכשיר ה-Nexus One יוצר על ידי חברת HTC והושק בינואר 2010 כמכשיר הנקסוס הראשון.
המכשיר הופיע עם מערכת הפעלה אנדרואיד אקלר, ועודכן במאי 2010 ראשון ל-אנדרואיד פרויו.
מאוחר יותר עודכן לגרסה אנדרואיד ג'ינג'רברד.
המשך העדכונים הופסק ולא בוצע עדכון המשך, מאחר שהמעבד הגרפי (Adreno 200) מוגבל ביכולת להפיק תצוגת ממשק דו־ממדית מואצת הנדרשת בגרסת אנדרואיד אייס קרים סנדביץ'.
חומרת המכשיר נוצרה בשיתוף עם חברת HTC וכוללת בין היתר: מסך מגע בגודל 3.7 אינץ' בעל יכולות Multi-touch, מערכת לביטול רעשי רקע בזמן שיחה (בעזרת שני מיקרופונים), מעבד במהירות 1 GHz, מקלט GPS, מצלמת 5 מגה פיקסל עם מבזק, ועוד.
הטלפון מריץ את מערכת ההפעלה אנדרואיד בגרסה 2.1 המציגה בין היתר ממשק משתמש מחודש, ויכולות ניווט בעזרת GPS.
מכשיר ה-Nexus S, יוצר על ידי חברת סמסונג, הושק בדצמבר 2010 יחד עם גרסת מערכת ההפעלה אנדרואיד ג'ינג'רברד.
בדצמבר 2011 עודכן לגרסת אנדרואיד אייס קרים סנדביץ', וביולי 2012 עודכן שוב לגרסת אנדרואיד ג'לי בין.
מכשיר ה-Galaxy Nexus, מיוצר על ידי חברת סמסונג, הושק בנובמבר 2011 (גרסת GSM, גרסה אמריקאית ב-Verizon ב-15 בדצמבר 2011) יחד עם גרסת מערכת ההפעלה אנדרואיד אייס קרים סנדביץ'.
עודכן באמצע יולי 2012 לגרסה אנדרואיד ג'לי בין.
מכשיר זה נקרא Galaxy X בברזיל עקב סימן רשום המופיע על המותג "Nexus".
נקסוס 4 הוא טלפון חכם בקו גוגל נקסוס ומיוצר על ידי חברת LG אלקטרוניקה.
מכשיר זה הוא הראשון שעשה שימוש במערכת ההפעלה אנדרואיד ג'לי בין.
למכשיר מסך מגע בגודל 4.7" של חברת Corning מסוג זכוכית גורילה 2 (רזולוציה 1280 x 768 פיקסלים), מעבד סנאפדרגון S4 Pro APQ8064 1.5Ghz מתוצרת קוואלקום בעל ארבע ליבות, מצלמה אחורית 8 MP, מצלמה קדמית 1.3 MP, יכולת טעינה אלחוטית ומחיר קרוב לעלות ייצור.
נמכר לראשונה על ידי חברת T-Mobile USA ב-14 בנובמבר 2012.
נקסוס 5 הוא טלפון חכם המיוצר על ידי חברת LG אלקטרוניקה.
מכשיר זה הוא המכשיר הראשון שעשה שימוש במערכת ההפעלה אנדרואיד קיטקט.
הושק בחנות ה-Google Play Store ב-31 באוקטובר 2013 ונמכר בה לראשונה.
מכשיר הנקסוס 6 הוא מכשיר טלפון חכם המיוצר על ידי חברת מוטורולה.
מכשיר זה הוא המכשיר הראשון שעשה שימוש במערכת ההפעלה אנדרואיד לוליפופ.
למכשיר מסך מגע בגודל 5.96" ברזולוציית 493ppi) 2560x1440 QHD), מעבד מרובע ליבות Snapdrgonn 805 במהירות שעון של 2.7 GHz, זיכרון RAM בנפח 3GB, מצלמה אחורית 13MP עם מבזק לד כפול, מצלמה קדמית 2MP, ומחירו בחנות ה-Google Play Store הוא 650$ לגרסת ה-32GB וקיבולת סוללה 3220 mAh.
נקסוס 6 נחשף לראשונה ב-15 באוקטובר 2014 והיה זמין לרכישה מראש בסוף חודש אוקטובר 2014.
מכשיר הנקסוס 5X הוא מכשיר טלפון חכם אשר מיוצר על ידי חברת LG.
מכשיר זה הוא הראשון שעשה שימוש במערכת ההפעלה אנדרואיד מרשמלו, יחד עם הנקסוס 6P.
למכשיר מסך מגע בגודל 5.2" מסוג Gorilla Glass 3, מעבד מסוג סנאפדרגון 808, זיכרון RAM בנפח של 2GB, מצלמה אחורית 12MP עם מבזק לד כפול, מצלמה קדמית 5MP ומחירו בחנות הGoogle Play Store הוא 379$.
נוסף לכך, קיבולת הסוללה שלו היא 2700 mAh והוא מצויד במטען מסוג USB-C ולראשונה במכשירי נקסוס הוא כולל חיישן טביעת אצבע.
מקור השם של המכשיר בא מהמילה "NeXus".
מכשיר הנקסוס 6P הוא מכשיר טלפון חכם אשר מיוצר על ידי חברת וואווי.
מכשיר זה הוא הראשון שעשה שימוש במערכת ההפעלה אנדרואיד מרשמלו, יחד עם הנקסוס 5X.
למכשיר מסך מגע בגודל 5.7" מסוג Gorilla Glass 4, מעבד מסוג סנאפדרגון 810, זיכרון RAM בנפח של 3GB, מצלמה אחורית 12MP עם מבזק כפול, מצלמה קדמית 8MP, קיבולת הסוללה שלו היא 3450 mAh והוא מצויד במטען מסוג USB-C ולראשונה במכשירי נקסוס הוא כולל חיישן טביעת אצבע.
מקור השם של המכשיר בא המילה "Premium".
גרסת LTE פנימית ניתנת להחלפה 2100 mAh נטענת סוללת ליתיום פולימר 2300 mAh נטענת סוללת פולימר ליתיום 3220 mAh נטענת סוללת פולימר ליתיום2700mAh
ב-27 ביוני 2012, בכנס I/O 2012 של חברת גוגל, הציגה החברה את הנקסוס 7, מחשב לוח בגודל 7 אינץ' עם תצוגה של 1280x800 פיקסלים, אשר פותח יחד עם חברת ASUS.
מחשב הלוח הוא הראשון שעושה שימוש במערכת ההפעלה אנדרואיד 4.1, מאפשר תכנים נוספים באמצעות גוגל פליי, כולל ספרים אלקטרוניים, מוזיקה ווידאו.
צורתו ומחירו הנמוך הציבו את מחשב הלוח בתחרות ישירה עם מחשבי לוח כדוגמת ה-Kindle Fire, אשר עושה שימוש במערכת הפעלה המהווה פיצול של האנדרואיד.
הנקסוס 10, מחשב לוח בגודל 10 אינץ' המיוצר על ידי חברת סמסונג, פורסם לראשונה בסוף אוקטובר 2012 על ידי בכיר בגוגל, ויק גונדוטרה, יחד עם הדלפת מדריך השימוש וסדרת תמונות.
דליפת התמונות חשפה עיצוב הדומה ל-Samsung Galaxy Note 10.1, מחשב לוח בעל תצוגה בגודל 10.1 אינץ' עם רזולוציה 2560×1600, שטח אחסון של 16 GB או 32 GB, מערכת הפעלה אנדרואיד 4.2 ומעבד ליבה כפולה Exynos 5 1.7 GHz.
המחשב צריך היה להיות מושק במהלך אירוע התקשורת של גוגל ב-29 באוקטובר 2012, אבל האירוע נדחה עקב הוריקן סנדי.
הנקסוס 7 החדש הוכרז ב-27 ביולי 2013 יחד עם גרסת האנדרואיד 4.3 Jelly Bean בתאריך 24 ביולי 2013, מחשב לוח בגודל 7 אינץ' תצוגה של Full HD 1920x1200, מצלמה אחורית 5 MP שמצלמת ב-Full HD וקדמית 1.2 MP שמצלמת ב-HD.
יש אפשרות לתקשורת סלולרית ב-LTE.
יש לו זיכרון של 16GB / 32GB ללא אפשרות הרחבה.
יש לו מעבד של Qualcomm מסוג סנאפדרגון S4 פרו שהוא מרובע ליבות בארכיטקטורת Krait 300 במהירות של 1.5 GHz עם מאיץ גרפי Adreno 320.
היצרנית ASUS מייצרת את המכשיר.
הוא ארוך מהדור הקודם ב-2.1 מ"מ, הוא צר מהדור הקודם ב-5.7 מ"מ, העובי שלו ירד ב-2.9 מ"מ שזה באחוזים ירידה של כ-27%, המשקל שלו הוקטן ב-50 גרם, ירידה של כ-14%.
מחשב לוח עם מסך 8.9" ברזולוציית QHD, מעבד Nividia Tegra K1 מרובע ליבות 64 ביט במהירות שעון 2.3 GHz, זיכרון RAM בנפח 3GB, מצלמה קדמית 8MP עם מבזק לד אחד ומצלמה אחורית 1.6MP, המכשיר מיוצר על ידי חברת HTC וכולל את מערכת ההפעלה אנדרואיד לוליפופ.
מכשיר הנקסוס Q היה התקן הזרמת מדיה בידורית אשר עושה שימוש במערכת הפעלה אנדרואיד וחיבור לגוגל פליי, למכירה בארצות הברית.
לאחר ביקורות על תכונות דלות יחסית למחירו, הוא הוסר מהמדפים.
גוגל מסרה שהחברה זקוקה לזמן נוסף לשיפור המוצר.
מכשיר ה-Nexus Player הוא ממשיכו של נקסוס Q.
ההתקן מוצע למכירה ב-Google Play.
גוּגל פַייבֶּר הוא שירות של אלפאבית המספק תשתית אינטרנט בפס רחב באמצעות תקשורת סיבים אופטיים.
הוקמה תשתית נסיונית בערים: אוסטין, טקסס; קנזס סיטי, קנזס; קנזס סיטי, מיזורי ופרובו, יוטה.
המיקום נבחר לאחר הליך תחרותי במהלכו נקבעו 1100 קהילות שיזכו בשירות ראשונות.
ב-30 במרץ 2011, הודיעה גוגל שקנזס סיטי, קנזס, תהיה היישוב הראשון שבו הרשת תתפרס.
לאחר בניית תשתית הרשת, ביולי 2012 הודיעה גוגל על תמחור השירות.
השירות מציע שלוש אפשרויות הכוללות אינטרנט ללא הגבלה.
1 Gbps מהירות גלישה, תמורת 70$ לחודש.
1 Gbps מהירות גלישה, טלוויזיה, ו-1 TB אחסון בשרת כונן גוגל, תמורת 120$ בחודש.
אינטרנט ציבורי במהירות שבין 1 Mbps ל-5 Mbps, ללא דמי מינוי, בעלות הקמת תשתית 300$.
בגרסת שירות הטלוויזיה יהיה ניתן להקליט עד 8 תוכניות בו זמנית, ובנוסף להזרים שידורים אל טלפונים חכמים או טאבלטים.
גרסת הטלוויזיה כוללת גם טאבלט נקסוס 7 שישמש גם כשלט למערכת.
תוכנית של גוגל שבה עסקים קטנים יכולים למצוא חברות פרסום ושיווק באינטרנט אשר עובדות עם גוגל וכך לפרסם עצמן במדיה הדיגיטלית.
בפרויקט, גוגל מציעה לעסקים רשימה של חברות פרסום ושיווק אינטרנטי.
חברות אלה אושרו על ידי גוגל ועובדות איתה באופן קבוע בתחום הGoogle AdWords והGoogle Analytics.
חברות אשר עובדות עם גוגל בתוכנית הפרטנרס מקבלות מגוגל תג איכות.
תג זה ניתן על מנת לסמן לבעלי עסקים כי חברת הפרסום והשיווק עוברת בקרה קבועה על ידי גוגל.
לקוח אשר רוצה למצוא חברת פרסום דרך גוגל פרטנרס יכול לבחור את השוק שבו הוא עוסק ממגוון רחב של קטגוריות וכך למצוא חברת פרסום ושיווק שמתמחה בתחום שלו.
לאחר שבחר בעל העסק את השוק בו עובד, הוא צריך לבחור גם מה התקציב אותו הוא רוצה להשקיע בפרסום באינטרנט.
לבסוף האתר מציע לבעלי העסקים חיפוש על פי מפה וזאת כדי למצוא חברת פרסום בקרבת בית העסק.
תוכנית גוגל פרטנרס עדיין בשלביה הראשונים והיא כיום עובדת עם 5000 חברות פרסום ושיווק אינטרנטיות בכל העולם.
הגוגל קארדבורד היא מסכת מציאות מדומה שפועלת על ידי הכנסת טלפון חכם לתוך חריץ המיועד לכך במסכה.
הוא פותח על ידי גוגל והוצג בפעם הראשונה לציבור הרחב ב-2014 בסן פרנסיסקו.
המסכה מאפשרת צפייה בתמונות ובסרטונים ולשחק במשחקים של מציאות מדומה שנוצרו על ידי יישומים ספציפיים.
המכשיר מגיע בצורת מסכה המכסה את העיניים, שבתוכה טלפון חכם משמש כמסך.
אין לה רצועות, ועל המשתמש לשמור אותה בגובה העיניים במהלך השימוש.
הגוגל קארדבורד הומצא על ידי שני צרפתים: דוד קוז ודמיאן הנרי, שניהם עובדים במכון לתרבות גוגל בפריז.
גוגל מפרסמת באופן חופשי את הפריסה והמדריך של ה"גוגל קארדבורד" באתר האינטרנט שלה, וכך זה מאפשר לכל אחד לבנות את "הקארדבורד" שלו.
כשהמוצר יצא בתחילה, פורסם שגוגל עשתה זאת כהתרסה כנגד פייסבוק שפיתחה משקפי מציאות מדומה יקרים מאוד וגוגל הראתה שאפשר לעשות זאת מחתיכת קרטון פשוטה.
המסכה בעיקרה היא חתיכת קרטון שמוסיפים לה את הפריטים הבאים :
כשיצא לציבור הרחב, ה"גוגל קארדבורד" נחשף עם כמה יישומים תואמים כולל Google Earth, גוגל מפות ו-YouTube.
יישום זה גם עודכן בסוף שנת 2014, וכעת מציע ספריית יישומים תואמים עם ה"גוגל קארדבורד".
גוגל טיסות הוא יישום של חברת "גוגל" (Google Feature) הפועל כמנוע חיפוש להשוואת מחירים בין טיסות ורכישת כרטיסי טיסה דרך ספק חיצוני; ומספק נתונים ועדכונים על המראות ונחיתות של טיסות.
ביולי 2010 הודיעה חברת גוגל כי הגיעה להסכמה בנוגע לרכישת חברת התוכנה ITA.
באפריל 2011 אישר הממשל האמריקני לגוגל את העסקה בעלות משוערת של כ-700 מיליון דולרים.
גוגל החלה בפיתוח מאסיבי של מנגנון חיפוש טיסות, תוך שימוש באלגוריתמים של ITA.
מטרתם הייתה ליצור יישום חדש למנוע החיפוש שלהם, מתוך רצון להגדיל את כמות המשתמשים הרוכשים כרטיסי טיסה באינטרנט.
ב-13 בספטמבר 2011, לאחר כחמישה חודשים של פיתוח, השיקה גוגל לראשונה את "גוגל טיסות".
חיפוש טיסות: מאפשר חיפוש לפי יעד, נקודת מוצא ותאריכים.
אפשרויות חיפוש מתקדמות: המאפיין כולל: מחלקות, כמות וסוג הנוסעים, עצירות, חברת תעופה, זמנים, משך הטיסה, אפשרות הצגה או הסתרה של כרטיסים נפרדים ועוד.
"גלה יעדים": המשתמש יכול לבנות חופשה בעזרת בחירה במאפיינים הכוללים תאריכים, מקומות ותחומי עניין.
בעזרת האפשרות הזאת יכול משתמש שלא קיבל החלטה לגבי יעד הטיסה שלו לבחור טיסה לפי האזור, התאריכים ואופי החופשה בהם הוא מעוניין.
מעקב אחרי טיסות: בהקלדת מספר הטיסה וקוד חברת התעופה בשורת החיפוש של גוגל יוכל המשתמש לעקוב אחרי התקדמות הטיסה דרך ה"פיצ'ר" של גוגל טיסות.
המשתמש יוכל לראות עיכובים בטיסות, זמני המראה ונחיתה משוערים, שער וטרמינל.
אינטגרציה עם מערכות גוגל אחרות: גוגל טיסות עובד בשילוב עם הכלים האחרים של גוגל, כגון לוח השנה והדואר האלקטרוני (Gmail).
כאשר משתמש מקבל את כרטיס הטיסה שהזמין לחשבון הדואר האלקטרוני שלו (Gmail), המערכת של גוגל מנתחת ודולה את פרטי הטיסה, מוסיפה אותם אוטומטית ללוח השנה של המשתמש בגוגל, ושולחת התראות על הטיסה דרך גוגל טיסות.
מעקב אחרי מחירים: ב-17 באוקטובר 2016 הודיעה גוגל על חידוש במערכת של "גוגל טיסות" – אפשרות לעקוב אחרי מחירי הטיסות.
בלחיצה על כפתור יכול המשתמש לבקש מגוגל לשלוח לו התראות כאשר מחיר הטיסה שבה התעניין הולך לעלות, על מנת שיוכל להזמין כרטיס לפני העלייה במחיר.
לאחר השקת מנוע שירות חיפוש הטיסות של גוגל, הוא החל להתחרות במנועי חיפוש טיסות פופולריים אחרים, כדוגמת: SkyScanner, Expedia, Kayak ו-Orbitz.
פרסום מנוע חיפוש הטיסות של גוגל לא השפיע על החברות המתחרות, שדיווחו כי אין ירידה בכמות המשתמשים או בכמות המזמינים דרכן.
מנוע החיפוש Kayak, החל בפרסום בטלוויזיה בשנית, אך לדברי מנכ"ל החברה, סטיב הפנר, הדבר איננו נובע מהחשש מהתחרות עם גוגל טיסות.
למרות הרצון של גוגל להפוך את מנוע החיפוש שלה לפופולרי ביותר, כיום, מנועי החיפוש המובילים עדיין יותר פופולריים מגוגל טיסות, ואף, בחיפוש במנוע החיפוש של גוגל למחירי טיסה, מנועים אלה מופיעים לפני מנוע חיפוש הטיסות של גוגל.
בנוסף, בעת חיפוש מחירי טיסות המנוע של גוגל מפנה לאתרים אחרים.
נכון לשנת 2016, שירות חיפוש מחירי הטיסות פעיל במספר מדינות, וביניהן ישראל.
ניתן להשוות מחירים בין אתרי וסוכני נסיעות שונים.
גוגל פיקסל הוא מותג של גוגל למכשירים אלקטרוניים, הכולל סמארטפונים שמריצים את מערכת ההפעלה אנדרואיד, מחשבים ניידים שמריצים את מערכת ההפעלה Chrome OS ומספר אביזרים.
המותג הוצג לראשונה בפברואר 2013 עם השקת Chromebook Pixel, מחשב נייד שמריץ את Chrome OS.
בהמשך הורחב הקו לכלול סמארטפונים ומכשירים נוספים תחת שם המותג.
גוגל הכריזה על הדור הראשון של מכשירי פיקסל, ה־Pixel ו־Pixel XL, ב־4 באוקטובר 2016 במהלך אירוע #MadeByGoogle.
גוגל הדגישה את המצלמה בשני הטלפונים, שדורגה כמצלמת הסמארטפון הטובה ביותר באתר DxOMarkMobile עם 90 נקודות עד ש־HTC הוציאה את ה־U11, שגם קיבל 90 נקודות.
זה נובע במידה רבה מאופטימיזציות תוכנה כמו HDR+.
מכשירי Pixel כוללים גם אחסון ענן בלתי מוגבל לתמונות ב־Google Photos.
תצוגה: 5 אינץ' בתצוגת AMOLED ברזולוציית 1080×1920 פיקסלים (במכשיר Pixel); ו-5.5 אינץ' בתצוגת AMOLED ברזולוציה של 1440×2560 פיקסלים (במכשיר Pixel XL)
זיכרון RAM: 4 ג'יגה בייט LPDDR4
מצלמות: מצלמה אחורית 12.3 מגה פיקסל עם עדשת f/2.0 ומיקוד אוטומטי בסיוע לייזר; גודל הפיקסלים הוא 1.55 מיקרומטר.
מצלמה קדמית 8 מגה פיקסל עם עדשת f/2.4.
סוללה: 2,770 מיליאמפר/שעה (במכשיר Pixel); 3,450 מיליאמפר/שעה (Pixel XL); הסוללות לא ניתנות להסרה ובעלות טעינה מהירה.
חומרים: עיצוב אלומיניום יוניבדי (Unibody) עם ציפוי היברידי; עמידות IP53 בפני מים ואבק.
צבעים: כסוף ("Very Silver"), שחור ("Quite Black") או כחול ("Really Blue") (מהדורה מוגבלת).
מערכת הפעלה: אנדרואיד 7.1 נוגט; ניתן לשדרג עד אנדרואיד 10.
גוגל הכריזה על סדרת Pixel 2, הכוללת את Pixel 2 ואת Pixel 2 XL, ב־4 באוקטובר 2017.
תצוגה: 5.0 אינץ' בתצוגת AMOLED ברזולוציית 1080×1920 פיקסלים (במכשיר Pixel 2); 6 אינץ' בתצוגת P-OLED ברזולוציה של 1440×2880 פיקסלים (במכשיר Pixel 2 XL); בשתי התצוגות יש ציפוי זכוכית של "קורנינג גורילה גלאס 5".
זיכרון RAM: 4 ג'יגה בייט LPDDR4X
מצלמות: מצלמה אחורית בגודל 12.2 מגה פיקסל עם עדשת f/1.8, מיקוד אוטומטי בסיוע לייזר, ייצוב תמונה אופטי ואלקטרוני; מצלמה קדמית של 8 מגה פיקסל עם עדשת f/2.4
סוללה: 2,700 מיליאמפר/שעה (במכשיר Pixel 2); 3,520 מיליאמפר/שעה (במכשיר Pixel 2 XL); הסוללות לא ניתנות להסרה ובעלות טעינה מהירה.
חומרים: עיצוב אלומיניום יוניבדי (Unibody) עם ציפוי היברידי; עמידות IP67 בפני מים ואבק.
צבעים: שחור ("Just Black"), לבן ("Clearly White") או כחול קינדה (במכשיר Pixel 2); שחור ("Just Black") או שחור ולבן (במכשיר Pixel 2 XL)
מערכת הפעלה: אנדרואיד 8.0 אוראו; ניתן לשדרג עד לאנדרואיד 11.
גוגל הכריזה על ה־Pixel 3 ו־Pixel 3 XL באירוע שהתקיים ב־9 באוקטובר 2018, לצד מספר מוצרים נוספים.
המכשירים מריצים את מערכת ההפעלה אנדרואיד 9 פאי.
מצלמות: מצלמה אחורית בגודל 12.2 מגה פיקסל עם עדשת f/1.8, מיקוד אוטומטי בסיוע לייזר, ייצוב תמונה אופטי ואלקטרוני; מצלמה קדמית עם 8 מגה פיקסל עם עדשת f/1.8 ועדשה של 75 מעלות, מצלמה קדמית שנייה עם 8 מגה פיקסל, f/2.2, פוקוס קבוע ועדשה של 97 מעלות.
סוללה: 2915 מיליאמפר/שעה (במכשיר Pixel 3); 3430 מיליאמפר/שעה (במכשיר Pixel 3 XL); הסוללות לא ניתנות להסרה ובעלות טעינה מהירה וטעינה אלחוטית.
חומרים: מסגרת אלומיניום, גב מזכוכית מט, עמידות בפני מים ואבק IP68.
מערכת הפעלה: אנדרואיד 9 פאי; ניתן לשדרג עד לאנדרואיד 12.
ב־7 במאי, ב־I/O 2019, גוגל הודיעה על Pixel 3a ועל Pixel 3a XL, חלופות תקציביות לשני מכשירי ה־Pixel 3 המקוריים.
מצלמות: מצלמה אחורית בגודל 12.2 מגה פיקסל עם עדשת f/1.8, מיקוד אוטומטי בסיוע לייזר, ייצוב תמונה אופטי ואלקטרוני; מצלמה קדמית של 8 מגה פיקסל עם עדשת f/2.0 ועדשת 84 מעלות.
סוללה: 3000 מיליאמפר/שעה (Pixel 3a); 3700 מיליאמפר/שעה (Pixel 3a XL); הסוללות לא ניתנות להסרה ובעלות טעינה מהירה אך אינן כוללות טעינה אלחוטית.
מערכת הפעלה: אנדרואיד 9 פאי, ניתן לשדרג עד לאנדרואיד 12.
ב־15 באוקטובר 2019, גוגל הודיעה על Pixel 4 ועל Pixel 4 XL, לצד מוצרים רבים אחרים.
זיכרון RAM: 6 ג'יגה בייט LPDDR4X
מצלמות: מצלמה אחורית בגודל 12.2 מגה פיקסל עם עדשת f/1.8, מיקוד אוטומטי בסיוע לייזר, ייצוב תמונה אופטי ואלקטרוני וחיישן טלפוטו 16 מגה פיקסל עם עדשת f/2.4; מצלמה קדמית של 8 מגה פיקסל עם עדשת f/2.0 ועדשת 90 מעלות.
סוללה: 2,800 מיליאמפר/שעה (Pixel 4); 3,700 מיליאמפר/שעה (Pixel 4 XL); הסוללות לא ניתנות להסרה ובעלות טעינה מהירה וטעינה אלחוטית.
חומרים: גוף אלומיניום, גב זכוכית מט או מבריק ועמידות למים ואבק לפי תקן IP68.
מערכת הפעלה: אנדרואיד 10, ניתן לשדרג לאנדרואיד 12 והגרסה המקסימלית צפויה לעמוד על אנדרואיד 13.
ב-2019 גוגל הציעה Bug bounty של עד 1.5 מיליון דולר לשבב ה-Titan M.
ב־3 באוגוסט 2020, גוגל הודיעה על Pixel 4a וב-30 בספטמבר 2020, על Pixel 4a 5G, חלופות תקציביות לשני מכשירי ה־Pixel 4 המקוריים.
מצלמות: מצלמה אחורית בגודל 12.2 מגה פיקסל עם עדשת f/1.7, מיקוד אוטומטי בסיוע לייזר, ייצוב תמונה אופטי ואלקטרוני ב-4a 5G נוספה מצלמה רחבה 16 מגה פיקסל עם עדשת f/2.2; מצלמה קדמית של 8 מגה פיקסל עם עדשת f/2.0 ועדשת 90 מעלות.
סוללה: 3,140 מיליאמפר/שעה (Pixel 4a); 3,885 מיליאמפר/שעה (Pixel 4a 5G); הסוללות לא ניתנות להסרה ובעלות טעינה מהירה אך אינן כוללות טעינה אלחוטית.
זכוכית "גורילה 6" ("Gorilla Glass 6").
זיכרון RAM: 8 ג'יגה בייט LPDDR4X
מצלמות: מצלמות אחוריות בגודל 12.2 מגה פיקסל עם עדשת f/1.8 ו-16 מגה פיקסל עם עדשת f/2.2, מיקוד אוטומטי בסיוע לייזר, ייצוב תמונה אופטי ואלקטרוני; מצלמה קדמית של 8 מגה פיקסל עם עדשת f/2.0.
סוללה: 4,080 מיליאמפר/שעה; הסוללות לא ניתנות להסרה ובעלות טעינה מהירה וכוללות טעינה אלחוטית וטעינה אחוטית הפוכה.
חומרים: גוף אלומיניום ועמידות למים ואבק לפי תקן IP68.
מערכת הפעלה: אנדרואיד 11, ניתן לשדרג לאנדרואיד 12 והגרסה המקסימלית צפויה לעמוד על אנדרואיד 14.
בהמשך הושק גם דגם Pixel 5a, בעל תכונות משופרות לעומת ה-5.
גוגל הכריזה על Pixel 5a ב-17 באוגוסט 2021.
תצוגה: 6.34 אינץ' OLED, 60 הרץ, רזולוציית 2400×1080 (20:9) פיקסלים; התצוגה משתמשת ב-Corning Gorilla Glass 3. יש לו חור למצלמה הקדמית.
מצלמה: חיישן 12.2 מגה פיקסל עם עדשת f/1.7 וחיישן אולטרה רחב 16 מגה פיקסל עם עדשת f/2.2, פוקוס אוטומטי עם זיהוי פאזה כפול פיקסלים, ייצוב תמונה אופטי וחשמלי; מצלמה קדמית 8 מגה פיקסל עם עדשת f/2.0.
סוללה: 4,680 מיליאמפר/שעה; לא ניתן להסרה וכולל סוללה לאורך כל היום וכן טעינה מהירה
חומרים: גוף אלומיניום מוברש, עמידות למים ואבק IP67
מערכת הפעלה: אנדרואיד 11, ניתן לשדרוג לאנדרואיד 14
ב־19 באוקטובר 2021, גוגל הודיעה על Pixel 6 ו-Pixel 6 pro.
לשני המכשירים זכוכית "גורילה ויקטוס" ("Gorilla Glass Victus").
זיכרון RAM: פיקסל 6: 8 ג'יגה בייט LPDDR5 ; פיקסל 6 פרו: 12 ג'יגה בייט LPDDR5
הסוללות ב-2 המכשירים, לא ניתנות להסרה ובעלות טעינה מהירה וכוללות טעינה אלחוטית וטעינה אלחוטית הפוכה.
ה-Pixel 7 וה-Pixel 7 Pro הוכרזו רשמית ב-6 באוקטובר 2022, באירוע השנתי של Made by Google, ושוחררו בארצות הברית ב-13 באוקטובר.
הם הוחלפו על ידי ה-Pixel 8 וה- Pixel 8 Pro ב-2023.
הם זוג סמארטפונים אנדרואיד שעוצבו, פותחו ומשווקים על ידי גוגל כחלק מקו המוצרים של גוגל פיקסל.
הם משמשים כיורשים של Pixel 6 ו-Pixel 6 Pro, בהתאמה.
הטלפונים הוצגו לראשונה במאי 2022, במהלך ההרצאה המרכזית של Google I/O באירוע השנתי של Made by Google.
הם מופעלים על ידי שבב Google Tensor מהדור השני, וכוללים עיצוב דומה לזה של סדרת Pixel 6. הם נשלחו עם אנדרואיד 13.
שני הטלפונים מכילים מצלמה אחורית רחבה של 50 מגה פיקסל ומצלמה אחורית רחבה במיוחד של 12 מגה פיקסל, כאשר ה-Pixel 7 Pro כולל מצלמה אחורית נוספת של 48 מגה פיקסל בטלפוטו 5× זום אופטי.
המצלמה הקדמית בשני הטלפונים מכילה עדשה רחבה של 10.8 מגה פיקסל.
הטלפונים מחזירים את מערכת זיהוי הפנים של Pixel 4 ו-Pixel 4 XL של זיהוי פנים, אלא שהפיצ'ר מופעל כעת אך ורק על ידי המצלמה הקדמית ולא על ידי טכנולוגיית הרדאר Project Soli.
ל-Pixel 7 יש סוללה של 4355 מיליאמפר/שעה, בעוד ל-Pixel 7 Pro יש סוללה של 5000 מיליאמפר/שעה.
שני הטלפונים תומכים בטעינה מהירה, טעינה אלחוטית בתקן Qi, כמו גם .
בנוסף לשבב Tensor מהדור השני, שני הטלפונים מצוידים גם במודול האבטחה Titan M2, יחד עם סורק טביעות אצבע אופטי מתחת לתצוגה, רמקולים סטריאו ו-Gorilla Glass Victus.
ה-Pixel C הוכרז על ידי גוגל באירוע ב־29 בספטמבר 2015, לצד מכשירי הטלפון Nexus 5X ו־Nexus 6P (בין מוצרים אחרים, ולא באירוע רשמי של גוגל).
ה־Pixel C כולל יציאת USB-C ושקע אוזניות 3.5 מ"מ.
המכשיר רץ על מערכת ההפעלה אנדרואיד 6.0.1 מרשמלו, ובהמשך קיבל עדכון למערכות ההפעלה אנדרואיד 7.x נוגט ו־אנדרואיד 8.x אוראו.
גוגל הפסיקה למכור את ה־Pixel C בדצמבר 2017.
תצוגה: צג בגודל 10.2 אינץ' ברזולוציית 2560×1800 פיקסלים
זיכרון RAM: 3 ג'יגה בייט
מצלמות: מצלמה אחורית של 8 מגה פיקסל; מצלמה קדמית של 2 מגה פיקסל
סוללה: 9000 מיליאמפר/שעה (לא ניתנת להסרה)
מערכת הפעלה: אנדרואיד 6 מרשמלו, ניתן לשדרג עד לאנדרואיד 8.1 אוראו
Pixel Slate (פיקסל סלייט) הוא טאבלט ומחשב נייד בגודל .
הוא הוכרז על ידי גוגל בעיר ניו יורק ב־9 באוקטובר 2018, לצד ה־Pixel 3 ו־3 XL.
ה־Pixel Slate כולל שתי יציאות USB-C אך לא כולל שקע האוזניות.
המכשיר מפעיל את מערכת ההפעלה של Chrome על גבי מעבדי Intel Kaby Lake.
ביוני 2019 הודיעה גוגל כי לא תמשיך לפתח את קו המוצרים, וביטלה שני דגמים שהיו בפיתוח.
גוגל הכריזה על Pixel Fold ב- Google I/O השנתי שלה ב-10 במאי 2023.
סוללה: סוללה של 4821 מיליאמפר/שעה (טיפוסית) שאינה ניתנת להסרה עם טעינה אלחוטית מאושרת Qi
חומרים: מסגרת אלומיניום, ציר נירוסטה, גב קורנינג גורילה זכוכית ויקטוס, עמידות למים IPX8
אחסון: אחסון פנימי של 32 ג'יגה בייט ואחסון כונן גוגל של 1 TB למשך 3 שנים.
זיכרון RAM: 4 ג'יגה בייט
ב־11 במרץ 2015, גוגל הכריזה על הדור השני של ה־Chromebook Pixel בפוסט בבלוג.
המחשב הנייד כולל שתי יציאות USB-C, שתי יציאות USB 3.0, חריץ לכרטיס SD ושקע אוזניות/מיקרופון משולב.
למכשיר יש גם מקלדת עם תאורה אחורית, "משטח מעקב (של עכבר) חרוט במלואו מזכוכית", רמקולי סטריאו מובנים ושני מיקרופונים מובנים, בין שאר התכונות.
גוגל הפסיקה את ה־Chromebook Pixel של 2015 ב־29 באוגוסט 2016.
אחסון: אחסון פנימי של 32 או 64 ג'יגה בייט ואחסון כונן Google של 1 TB למשך 3 שנים.
זיכרון RAM: 8 או 16 ג'יגה בייט
ב־4 באוקטובר 2017 השיקה גוגל את הדור הראשון של ה־Pixelbook, ששמו Google Pixelbook, באירוע Made By Google 2017.
ב־15 באוקטובר 2019 השיקה גוגל את הדור השני של ה־Pixelbook, ששמו Google Pixelbook GO, באירוע Made By Google 2019.
באירוע החומרה של גוגל באוקטובר 2017, נחשפה קבוצה של אוזניות אלחוטיות לצד מכשירי Pixel 2. האוזניות מיועדות לטלפונים שמריצים את מערכת ההפעלה אנדרואיד מרשמלו ומעלה, ועובדות עם Google Assistant.
בנוסף להפעלת אודיו ולמענה לשיחות, האוזניות תומכים בתרגום ל־40 שפות באמצעות Google Translate (אך עברית לא ביניהן).
האוזניות מסוגלות להתאים את עצמן ל־Pixel 2 בעזרת Google Assistant ו־"בסמוך" ("Nearby").
ה־Pixel Buds זמינות בצבעים שחור ("Just Black"), לבן ("Clearly White") וכחול קינדה.
האוזניות עצמן הן בעלות קיבולת סוללה של 120 מיליאמפר/שעה ואילו מארז הטעינה שמגיע עימן הוא בעל קיבולת סוללה של 620 מיליאמפר/שעה.
מחיר האוזניות המקורי הוא 159 דולרים.
לצד השקת ה־Pixelbook באוקטובר 2017, גוגל הודיעה על ה־Pixelbook Pen, עט סטיילוס שישמש עם ה־Pixelbook.
הוא בעל רגישות ללחץ ובעל תמיכה ב־Google Assistant.
העט מופעל על ידי סוללת AAAA הניתנת להחלפה ומחירו המקורי הוא 99 דולר.
באוקטובר 2018 הודיעה גוגל על Pixel Stand לצד מכשירי Pixel 3. בנוסף לטעינה אלחוטית רגילה של 5 ואט Qi, ל־Pixel Stand טעינה אלחוטית של 10 ואט בטכנולוגיה קניינית של גוגל.
זה מאפשר גם מצב תוכנה ב־Pixel 3 המאפשר לו לפעול כרמקול חכם הדומה ל־Google Home Hub.
גוגל פיי (Google Pay, עד 20 בפברואר 2018: Android Pay) היא מערכת של תשלומים אלקטרוניים ממכשירים ניידים (סמארטפונים, טאבלטים ושעונים חכמים) שפותחה על ידי גוגל ופועלת במערכת ההפעלה אנדרואיד.
גוגל פיי משתמש בטכנולוגיית NFC כדי להעביר נתוני כרטיסים לסוחר.
השירות מחליף את שבב ה-PIN או הפס המגנטי בכרטיסי אשראי וכרטיסי חיוב ומאפשר למשתמש להוריד נתונים אלה למכשיר.
המשתמש יכול להוסיף כרטיס תשלום לשירות באמצעות צילום הכרטיס או הזנה ידנית של מידע אודות הכרטיס.
כדי לבצע תשלום, יש להביא את מכשיר התשלום למסוף התשלומים ולהחזיק אותו עד להשלמת העסקה.
תשלום זה דומה לתשלום נטול מגע ללא שימוש, אך בשונה מהאחרון, הוא דורש אימות דו-שלבי כדי להעלות את רמת האבטחה.
השירות מאפשר למכשיר אנדרואיד לתקשר באופן אלחוטי עם מסוף מכירות באמצעות NFC כאנטנה, טכנולוגיית הדמיית כרטיסי מארח, ומערכת אבטחה של אנדרואיד.
גוגל פיי מנצל את העוצמה של מערכות אימות ביומטריות כגון קורא טביעות האצבע וסורק הקשתית במידת האפשר.
במכשירים ללא סורקים ביומטריים המערכת מופעלת באמצעות הזנת סיסמה.
כאשר משתמש מבצע תשלום, גוגל פיי שולח מספר חשבון וירטואלי שנוצר, המספק מידע בסיסי על חשבון המשתמש, במקום לשלוח את פרטי החיוב או כרטיס האשראי המקוריים של המשתמש יחד עם התשלום.
גישה זו מאפשרת לשמור על מידע אודות נתוני התשלום של הלקוח.
לשירות יש גם פונקציית אימות חכמה - המערכת קובעת אם המכשיר נמצא במצב מאובטח (למשל, אם הוא נעול בחמש הדקות הבאות) ומחליט אם לבקש נתונים מהמשתמש לביטול נעילת המסך.
השירות הושק בשם Android Pay ושוחרר בכנס Google I/O.
השירות מבוסס על Google Wallet, שיצא בשנת 2011, והוא יורשו.
השירות משתמש גם בטכנולוגיה של Softcard.
לאחר ההשקה, השירות הותאם ל-70% ממכשירי אנדרואיד ונתמך על ידי יותר מ-700,000 ספקים.
Google Wallet עדיין משמש לתשלומים מקוונים בחנות גוגל פליי ובכמה תשלומי עמית לעמית כמו יישום Gmail.
בשנת 2016, גוגל יזמה תביעה פתוחה בעמק הסיליקון נגד אפליקציה סלולרית דומה בשם Hands Free.
המשתמשים ביישום זה אינם צריכים לספק טלפון חכם או מפה.
במקום זאת, על המשתמש לציין שהוא "רוצה לשלם עם גוגל" ולתת את ראשי הקוד שלו לקופאית, שעליה לאמת את הזהות באמצעות תמונה שהועלתה בעבר למערכת.
הטלפון של הלקוח יאשר את הרכישה רק אם הוא מאשר שהמכשיר נמצא ליד החנות בה מתבצעת הרכישה.
בינואר 2018 הודיע פאלי בהט בבלוג גוגל על השקת שירות Google Pay.
מערכת התשלומים החדשה תחליף שירותים אחרים של החברה כמו Android Pay ו-Google Wallet, בעוד שלא יהיו שינויים פונקציונליים.
באמצעות Google Pay קל יותר ובטוח יותר למשתמשים לבצע רכישות.
פרטי תשלום יהיו זמינים בכל מוצרי Google, כולל דפדפן האינטרנט גוגל כרום, אתר יוטיוב, יישומי אנדרואיד ופרטי תשלום יישמרו בחשבונות גוגל
בכנס Google I/O 2022 גוגל השיקה את שירות Google wallet.השירות יאפשר שמירה של כרטיסי טיסה,כרטיס מועדון,תעודת מתחסן,מפתח לרכב ועוד
גוגל פודקאסט הייתה אפליקציה (הן לטלפון הנייד כאפליקציית מובייל הן למחשב כיישומון) להאזנה לפודקאסטים, שפיתחה חברת גוגל וששוחררה למכשירי אנדרואיד ב־18 ביוני 2018.
בספטמבר 2018 נוספה לה תמיכה של Google Cast .
בכנס Google I/O 2019, כנס שנתי למפתחים שבו גוגל מכריזה על חומרה, תוכנה ועדכוני תוכנה שונים לאפליקציות ולשירותים הקיימים שלה, הכריזה החברה על השקת גרסה אינטרנטית של גוגל פודקאסט, המתאימה לאנדרואיד, iOS ו־ Windows.
בנובמבר 2019 קיבלה האפליקציה עיצוב מחדש באמצעות Material Design.
ב־12 במאי 2020 הודיעה גוגל שמשתמשים יכולים להעביר את מנויי הפודקאסט שלהם ואת ההיסטוריה מ־Google Play Music לגוגל פודקאסט.
ב־26 בספטמבר 2023 הודיעה גוגל שבמהלך 2024 ייסגר השירות ויתמזג עם יוטיוב מיוזיק.
גוגל פיננסים הוא אתר אינטרנט המתמקד בחדשות עסקיות ובמידע פיננסי השייך לחברת גוגל.
"גוגל פיננסים" הושק לראשונה על ידי גוגל ב-21 במרץ 2006. האתר הציג חדשות ניהוליות של חברות שונות, וכן חדשות כלכליות שונות.
בנוסף על כך, האתר הציג מידע על מניות ומחירן, בהתבסס על אדובי פלאש.
האתר גם הכיל כתבות מגוגל חדשות על תאגידים שונים, אם כי חלק מן הקישורים לא עבדו ולעיתים קרובות הכתבות נחשבו ללא אמינות.
גוגל השיקה גרסה מחודשת של האתר ב-12 בדצמבר באותה השנה.
גרסה זו כללה עיצוב חדש של דף הבית שאפשר למשתמשים לראות מידע על מטבעות, ביצועי תאגידים בארצות הברית וחדשות רלוונטיות.
נוסף גם מדור ששיקף את הפופולריות לפי Google Trends.
השדרוג הציג גם גרפים המכילים נתונים של מניות אמריקאיות לאורך למעלה 40 שנים.
עדכון נוסף הביא לאתר עדכוניים מנאסד"ק והבורסה לניירות ערך בניו יורק.
עם זאת, האתר לא שודרג באופן משמעותי מאז 2008, והבלוג של גוגל פיננסים נסגר באוגוסט 2012.
ב-22 בספטמבר 2017, גוגל אישרה שהאתר נמצא בשיפוץ ושיהיה זמין לאחר אמצע נובמבר 2017.
אפליקציית גוגל פיננסים לנייד הוסרה מחנות Google Play בשנת 2015. האפליקציה הושקה מחדש בשנת 2020 עם כלי ייעוץ למשקיעים מתחילים.
גוגל לנס היא טכנולוגיית זיהוי תמונות שפותחה על ידי גוגל, שנועדה להעלות מידע רלוונטי הקשור לאובייקטים שהיא מזהה באמצעות ניתוח חזותי המבוסס על רשת עצבית.
טכנולוגיה זו הוכרזה לראשונה במהלך Google I/O 2017, סופקה לראשונה כאפליקציה עצמאית, ולאחר מכן שולבה באפליקציית המצלמה הרגילה של אנדרואיד.
כאשר מפנים את מצלמת הטלפון לאובייקט, Google Lens ינסה לזהות את האובייקט על ידי קריאת ברקודים, קודי QR, תוויות וטקסט, ולהציג תוצאות חיפוש רלוונטיות, דפי אינטרנט ומידע.
לדוגמה, כאשר מפנה את מצלמת המכשיר לתווית Wi-Fi המכילה את שם הרשת והסיסמה, היא תתחבר אוטומטית לרשת ה-Wi-Fi הסרוקה.
עדשה משולבת גם עם האפליקציות של Google Photos ו־Google Assistant.
התוכנה תוכל לזהות ולהמליץ על פריטים בתפריט.
תהיה לו היכולת גם לחשב טיפים וחשבונות מפוצלים, להראות כיצד להכין מנות ממתכון ויכולה להשתמש בטקסט לדיבור.
גוגל השיקה רשמית את Google Lens ב-4 באוקטובר 2017 עם תצוגות מקדימות של אפליקציה שהותקנו מראש ב-Google Pixel 2. בנובמבר 2017, התכונה החלה לצאת ל-Google Assistant עבור טלפונים Pixel ו-Pixel 2. תצוגה מקדימה של Lens הוטמעה גם באפליקציית Google Photos עבור טלפונים של Pixel.
ב-5 במרץ 2018, גוגל שחררה רשמית את Google Lens ל-Google Photos בטלפונים שאינם פיקסל.
התמיכה בעדשה בגרסת ה-iOS של Google Photos בוצעה ב-15 במרץ 2018. החל ממאי 2018, Google Lens הפכה לזמינה בתוך Google Assistant במכשירי OnePlus.
וכן שולבה באפליקציות מצלמה של טלפונים שונים של אנדרואיד.
אפליקציית Google Lens עצמאית זמינה ב-Google Play ביוני 2018. התמיכה במכשיר מוגבלת, אם כי לא ברור אילו מכשירים אינם נתמכים ומדוע.
זה דורש אנדרואיד מרשמלו (6.0) ומעלה.
ב-10 בדצמבר 2018, Google השיקה את תכונת החיפוש החזותי של Lens לאפליקציית Google עבור iOS.
גוגל צ'אט הוא שירות תקשורת ומסרים מיידיים שפותח על ידי Google.
תוכנן בתחילה עבור צוותים וסביבות עסקיות, מאז הוא הפך זמין עבור צרכנים כלליים.
הוא מספק הודעות ישירות, שיחות קבוצתיות ומרחבים, המאפשרים למשתמשים ליצור ולהקצות משימות ולשתף קבצים במקום מרכזי בנוסף לצ'אט.
ניתן לגשת אליו דרך האתר והאפליקציה שלו או דרך האתר והאפליקציה של Gmail.
Hangouts Chat הושק ב-9 במרץ 2017, כאחת משתי האפליקציות שיהוו את התחליף ל־Google Hangouts, כאשר האפליקציה השנייה היא Google Meet.
לכל חבילות G Suite היו תכונות זהות למעט היעדר שמירת נתוני Vault בחבילה הבסיסית.
ב-9 באפריל 2020, Google מיתגה מחדש את Hangouts Chat.
בעקבות מיתוג מחדש זה, ויחד עם שינוי דומה עבור Hangouts Meet, המותג Hangouts הוסר מ-Google Workspace.
Google תכננה להוציא משימוש את Google Hangouts ולהחליף אותו ב-Google Chat בתחילת 2022. בפברואר 2022, גוגל הודיעה על תוכניות להתחיל את ההעברה הסופית של כל לקוחות Google Workspace מ-Google Hangouts ל-Google Chat, שתוכננה להסתיים במאי 2022. בספטמבר 2022, גוגל הודיעה שכל נתוני Hangouts יימחקו עד 1 בינואר 2023.
בדצמבר 2023, גוגל החלה להשיק גרסה של Google Chat עם סרגל צד מעוצב מחדש ועדכנה את הלוגו.
שינויים אלה הפכו את Google Chat ליותר פרודוקטיבי ומשולבים בינה מלאכותית בשירות.
Google Chat מחולק לשני חלקים, צ'אט ומרחבים.
קטע הצ'אט מכיל שיחות ישירות עם אנשים אחרים ושיחות קבוצתיות.
בנוסף לאפשרות לגשת ל-Google Chat מהאתר והאפליקציה שלו, ניתן לגשת ל-Google Chat גם באמצעות השילוב שלו עם האתר והאפליקציה של Gmail.
במאי 2022, גוגל הודיעה ש-Chat תציג באנרים המזהירים את המשתמשים מפני התקפות דיוג ותוכנות זדוניות פוטנציאליות המגיעות מחשבונות אישיים.
פיתוח זה עבור Google Chat היה הניסיון האחרון למנוע התחזות והפרות אבטחה עבור משתמשים.
ביולי 2023, גוגל הוסיפה תכונות חדשות כדי להשיג התאמה בין תכונות להודעות מיידיות אחרות בשימוש נרחב.
תכונות הצ'אט החדשות כוללות: כתיבה חכמה (זמין גם ב-Gmail וב-Google Docs), עריכה ומחיקה של הודעות עבור חשבונות צרכנים (בעבר הוגבלו לחשבונות Google Workspace בלבד), ציטוט הודעות, אישורי קריאה בצ'אטים קבוצתיים, היפר-קישור טקסט, הסתרת לא פעיל שיחות, יכולת להוסיף אפליקציות מ-Google Workspace Marketplace לקבלת תכונות נוספות.
Spaces, שנקרא במקור Rooms, הוא תכונת חדר צ'אט שנבנתה בתוך Google Chat לשיתוף פעולה מבוסס-נושא, עם קבצים, משימות ושיחות משותפים.
הוא פועל לצד Google Chat ו-Google Meet כדי לשלב תכונות פרודוקטיביות קבוצתיות כמו שרשור הודעות ושיתוף פעולה בזמן אמת כדי לארגן שיחות מבוססות נושא מבלי לצאת מ-Gmail.
התכונה מחייה את שם המותג ששימש בעבר בשירות עצמאי דומה באותו שם מ-2016 עד 2017, כאשר המיתוג מחדש מתרחש כחלק מהרחבת Google Workspace לכל המשתמשים ב-2021. החללים מיועדים לשיתוף פעולה בפרויקטים ארוכי טווח.
בניגוד למרחבים, שיחות קבוצתיות תומכות בצ'אט בלבד ואין להן פונקציונליות של משימות או לשונית קבצים נפרדת לצפייה ברשימת קבצים משותפים.
Spaces גם מאפשרים למשתמשים לשנות את שם הצ'אט, מה שלא אפשרי בשיחות קבוצתיות, והם מאפשרים למשתמשים לקבל הודעה רק כאשר הם מוזכרים לכל מרחב יש שלוש כרטיסיות, לשונית צ'אט לצ'אט, לשונית קבצים לשיתוף קבצים וכרטיסיית משימות ליצירה והקצאת משימות.
השירות נגיש מתוך Gmail לצד Chat ו-Meet כחלק מהרחבת Google Workspace לכל משתמשי Gmail.
עם ההשקה המחודשת, Spaces מאפשר לעד 8,000 משתמשים לשתף פעולה בפרויקטים ולהשתמש בתכונות Workspace אחרות כגון יצירת מסמכי Google Drive ופגישות Google Meet מתוך Space, כמו גם אינטגרציה עם יצירת משימות וזמינות יומן.
בסוף 2022, מגבלת גודל הצוות של Spaces גדלה ל-25,000. מרחבים ניתנים לגילוי בכל ארגון והיוצר של מרחב הוא מנהל ברירת המחדל של המרחב עם היכולת להאציל סטטוס מנהל למשתמש אחר.
המעבר מחדרים לחללים הביא גם שיפורים בתכונות המתינות והאבטחה.
בפברואר 2022, Google השיקה ממשק Gmail חדש עבור Workspace שנועד לשלב טוב יותר את Spaces כמו גם Chat ו-Meet.
Spaces תזכה לפונקציונליות מוגברת מכיוון ש־Google Currents נסגרה ב-5 ביולי 2023.
גלישה בתוך ארגון של משתמש
תצוגת מסמך וצ'אט זה לצד זה
גוגל הודעות (בעבר Messenger, אנדרואיד הודעות או הודעות) הוא יישומון להעברת מסרים מיידיים שפותחה על ידי גוגל עבור מערכות ההפעלה הניידות שלה, אנדרואיד ו-Wear OS, וכן כיישום רשת.
זוהי פלטפורמת העברת ההודעות האוניברסלית הרשמית של גוגל ל של אנדרואיד.
"גוגל הודעות" תומכת בפרוטוקול SMS וכן במחליפו מבוסס האינטרנט, , בדומה ל-iMessage במכשירי אפל.
"הודעות" שוחרר כיישומון עצמאי באנדרואיד עם שחרור גרסה 5.0 של אנדרואיד, "לוליפופ", ב-2014. כמו כן, הוא החליף את Hangouts כיישומון ברירת המחדל לשליחת הודעות SMS בסדרת מכשירי גוגל נקסוס.
באפריל 2018, הודיעה גוגל כי תסב את הצוות המפתח של Google Allo (שהוכרז על הפסקת תמיכתו באותו זמן) לעבוד על יישום רחב יותר של פרוטוקול RCS.
בדצמבר 2019, "הודעות" החל לתמוך בהעברת מסרים תחת פרוטוקול RCS, מה שאפשר שליחת קובצי מדיה גדולים יותר, סינכרון עם יישומונים אחרים וקבוצות מרובות-משתתפים.
הייתה זו הכנה להשקת היישומון ברשת.
במהלך 2020, השירות הופץ בפריסה גלובלית.
היישומון עבר את רף מיליארד ההורדות באפריל 2020, ובכך הכפיל את מספר ההורדות בפחות משנה.
בדצמבר באותה שנה, שם היישומון שונה מ"הודעות" (או "הודעות מבית גוגל") ל"גוגל הודעות".
שליחת הודעות טקסט והודעות קוליות מיידיות לאיש קשר יחיד, או לקבוצה, על גבי תקשורת סלולרית או Wi-Fi, במערכות ההפעלה אנדרואיד, Wear OS או באמצעות הדפדפן.
הצפנה מקצה-לקצה לצ'אטים מבוססי פרוטוקול RCS.
הצגת סטטוס של הודעות בפני משתמשים חברים בצ'אט – בהקלדה, נשלחה או נקראה.
השבה ותגובה באמצעות אמוג'י להודעות ספציפיות
שיתוף קבצים ותמונות ברזולוציה גבוהה
התממשקות עם שאר היישומונים באקוסיסטם של גוגל
ממשק שולחני ביישום רשת ייעודי
שימוש בצ'אטבוט של גוגל, ג'מיני
שלח הודעות טקסט וקוליות מיידיות בשיחות צ'אט 1:1 או קבוצתיות באמצעות נתונים ניידים ו-Wi-Fi, דרך Android, Wear OS או האינטרנט.
סטדיה היה שירות למשחק רשת באמצעות מחשוב ענן שפותח והופעל בידי חברת גוגל.
הייתה גרסה נסיונית שסיפקה תמיכה למכשירי אנדרואיד שהיו מסוגלים להתקין את אפליקציית סטדיה.
בדצמבר 2020, גוגל הוציאה יישום אינטרנט מתקדם מבוסס-iOS עבור סטדיה, מה שאיפשר לשחק באמצעות דפדפן ספארי.
סטדיה איפשר אספקת שירותי הזרמת מדיה למשחקי וידאו ממרכזי המידע של החברה ברזולוציה עד 4K ו-60 פריימים לשנייה, עם תמיכה בטלוויזיה בטווח דינמי גבוה (HDR).
השירות איפשר לקנות משחקים דרך החנות המקוונת, יחד עם משחקים חינמיים, בשעה שהשירות עצמו היה חינם ואיפשר למשתמשים שירותי הזרמה ברזולוציה עד 1080p.
מנוי חודשי של Stadia Pro איפשר צפייה ברזולוציה 4K, בצליל היקפי 5.1 ובטכנולוגיית HDR.
המינוי החודשי הציע גם גישה לאוסף גדול של משחקים חינמיים שנשארו בספרייה של המשתמש כל עוד המנוי היה בתוקף.
גם המנוי הרגיל וגם המנוי החודשי איפשרו משחקי מולטיפלייר ללא כל עלות נוספת.
סטדיה שולבה לתוך Youtube, והמצב השיתופי איפשר להריץ משחק נתמך באמצעות שמירה ששותפה בידי משתמש נוסף דרך לינק קבוע (permalink).
השירות תמך בבקר משחק רשמי של סטדיה, כמו גם בקרים לא רשמיים דרך חיבורי USB ובלוטות'.
שירות סטדיה היה נתון לתחרות עם שירותי גיימינג באמצעות ענן אחרים כמו PlayStation Plus של סוני, GeForce Now של אנבידיה, לונה של אמזון ו-Xbox Cloud Gaming של Microsoft.
עם תחילת השקתה, סטדיה זכתה לביקורות מעורבות מהמבקרים, כאשר נמתחה ביקורת על המגוון המצומצם של המשחקים החינמיים ומחסור בהגדרות שהובטחו בזמן ההשקה.
גוגל תכננה לפתח משחקים משלה בסטודיו מיוחד בנוסף למשחקים מחברות אחרות, אך נטשה את הרעיון בפברואר 2021 וסגרה את הסטודיו.
השירות המשיך למכור משחקים של חברות צד שלישי, וגוגל הציעה את טכנולוגיית הזרמת המשחקים כמוצר מדבקה.
גוגל מיט הוא שירות שיחת וידאו שפותח על ידי גוגל.
זו אחת משתי אפליקציות שמאפשרות תחליף ל-Google Hangouts, השנייה היא Google Chat.
היא החליפה את Google Duo ב-1 בנובמבר 2022, כאשר שונה שמה של אפליקציית Duo ל-Meet.
בחודשים הראשונים של מגפת הקורונה, גוגל הודיעה ש-Meet יהיה זמין לכל המשתמשים, לא רק למשתמשי Google Workspace, כפי שהיה בעבר.
השימוש ב-Meet גדל פי 30 בין ינואר לאפריל 2020, כאשר 100 מיליון משתמשים ביום ניגשו ל-Meet, לעומת 200 מיליון משתמשים יומיים בזום בשבוע האחרון של אפריל 2020.
לאחר ששחררה אפליקציית iOS בפברואר 2017, גוגל השיקה רשמית את Meet במרץ 2017. השירות הוצג כאפליקציית וידאו-וועידות לעד 30 משתתפים, במה שתואר כגרסה ידידותית לארגונים של Hangouts.
הוא היה זמין דרך אפליקציות לשולחן עבודה, אנדרואיד ו-iOS.
בעוד ש-Google Meet הציגה את התכונות הללו לשדרוג אפליקציית Hangouts המקורית, חלק מהתכונות הסטנדרטיות של Hangouts בוטלו, כולל צפייה במשתתפים וצ'אט בו-זמנית.
מספר שידורי הווידאו המותרים בו זמנית הופחת גם הוא ל-8, תוך מתן עדיפות למשתתפים שהשתמשו לאחרונה במיקרופון.
ב-1 בנובמבר 2022, Hangouts הוסב רשמית ואינו זמין יותר.
באוגוסט 2020 דווח שגוגל מתכננת בסופו של דבר למזג את Google Duo עם Google Meet.
בדצמבר 2021, המטרה הזו בוטלה, ו-Duo המשיכה להיות זמינה ומעודכנת.
ביוני 2022, גוגל שינתה שוב כיוון והודיעה ש-Duo אכן תמזג לתוך Meet.
המיזוג החל באוגוסט, כאשר שמה של אפליקציית Duo שונה ל-Meet.
אפליקציית האינטרנט של Google Duo מפנה כעת גם לאפליקציית Google Meet web.
Google Meet זמין למכשירי אנדרואיד ו-iOS, וכן ליישומי רשת.
תאימות ל-Android TV הושקה בשנת 2022, והחליפה את אפליקציית Google Duo עם אפשרות לבצע שיחות, אך היא אינה נתמכת ליצירת או הצטרפות לפגישות, היא הציעה גם תאימות בטלוויזיות החכמות של סמסונג ב-18 באוקטובר 2022, אך זו הופסקה ב-9 במרץ 2024.
התכונות של Google Meet כוללות:
רזולוציית וידאו עד 720p או 1080p, תלוי ברישיון
הצפנת שיחות בין כל המשתמשים
מסנן אודיו מבטל רעשים (תלוי ברישיון)
תכונות שיחה: לוח מחיק משותף, תגובות, סקרים, הצבעה, שאלות ותשובות (תלוי ברישיון)
שיתוף מסמכים בגוגל (מסמכים, גיליונות אלקטרוניים, מצגות)
שיתוף מסך, שיתוף טאבים בדפדפן
פעילויות קבוצתיות – שיתוף יוטיוב וספוטיפיי צפייה, מיני-משחקים כמו אונו מובייל, Kahoot!
אינטגרציה עם מערכת האקוסיסטם של גוגל, כולל יומן גוגל ו-Google Contacts
תצוגה חיה של המתקשר לפני שהמקבל עונה
יכולת להתקשר לפגישות באמצעות מספר חיוג (מספרים אמריקאיים תמיד; מספרים בין-לאומיים כאשר הם כלולים ברישיון Workspace)
המארחים יכולים למנוע כניסת משתמש, להסיר משתמש, ולשלוט בגישה למיקרופון ולווידאו בשיחה
מסנני וידאו, אפקטים, רקעים ומסכות מציאות רבודה
יכולת להצטרף לפגישות דרך דפדפן אינטרנט או דרך אפליקציות אנדרואיד או iOS
תכונות למשתמשים שמשתמשים בחשבונות Google Workspace כוללות:
יכולת להתקשר לפגישות עם מספר חיוג ממדינות נבחרות.
בזמן אמת המבוססות על מערכת זיהוי דיבור.
תרגומים בזמן אמת של כתוביות סגורות שנוצרו אוטומטית.
במרץ 2020, גוגל הרחיבה זמנית תכונות מתקדמות לכל מי שמשתמש בגרסאות Google Workspace או G Suite for Education.
בינואר 2022, תכונות אלו הוסרו עבור מחנכים ומשתמשי סביבת עבודה אלא אם כן הם נרשמו.
במרץ 2020, גוגל השיקה את Meet לחשבונות Google אישיים (חינמיים).
שיחות Meet חינמיות יכולות לכלול רק מארח אחד ועד 100 משתתפים, לעומת מגבלת 250 מתקשרים למשתמשי Google Workspace ומגבלת 25 משתתפים ב-Hangouts.
בניגוד לשיחות עסקיות ב-Meet, שיחות חינמיות אינן מוקלטות ומאוחסנות, וגוגל מציינת שנתוני הצרכנים מ-Meet לא ישמשו למטרות מיקוד פרסומות.
אף על פי שלפי הדיווחים נתוני שיחות אינם משמשים למטרות פרסום, בהתבסס על ניתוח מדיניות הפרטיות של Meet, גוגל שומרת לעצמה את הזכות לאסוף נתונים על משך השיחה, מי משתתף וכתובות IP של המשתתפים.
משתמשים זקוקים לחשבון Google כדי ליזום שיחות וכמו משתמשי Google Workspace, כל מי שיש לו חשבון Google יכול להתחיל שיחת Meet מתוך Gmail.
בהתאם לתקן WebRTC, שירות Google Meet משתמש בקודקי וידאו VP8 ו-VP9 לדחיסת זרם וידאו וקודק אודיו Opus לדחיסת זרם קול.
באפריל 2020, גוגל הודיעה על תוכניות לתמוך בקודק הווידאו AV1. בפברואר 2021, גוגל הכריזה על קודק חדש בקצב נתונים נמוך מאוד לדחיסת דיבור בשם "Lyra", שיכול לפעול במהירויות רשת נמוכות עד 3 קילוביט לשנייה ומונע שמע קולי רובוטי.
גוגל אימנה מודלים של למידת מכונה על אלפי שעות של נתונים כדי ליצור את השיטה שבה השתמשה Lyra לדחיסה והעברת אותות קול.
Google Meet מותאמת לרשתות סלולריות ברוחב פס נמוך דרך והיא משתמשת ב- במקום User Datagram Protocol.
יותר אופטימיזציה מושגת באמצעות ירידה באיכות הווידאו על ידי ניטור איכות הרשת.
במאי 2020, ASUS חשפה חומרת וידאו-קונפרנס שתוכננה לשימוש עם Google Meet, הכוללת מחשב אישי זעיר מסוג "Meet Compute System" ומצלמה ומיקרופון ייעודיים.
ב-15 בספטמבר 2020, גוגל חשפה את Meet Series One, בשיתוף עם Lenovo, הכולל מערכת Meet Compute עם Edge TPU, "מצלמה חכמה", "Smart Audio Bar" עם הפחתת רעש, ובחירה בין שלט רחוק או מסך מגע התומך ב-Google Assistant.
גוגל פורמס היא תוכנת ניהול סקרים, הנכללת כחלק מחבילת יישומי האינטרנט החינמית Google Docs Editors שמציעה גוגל.
גוגל פורמס זמין רק בתור יישום רשת.
היישום מאפשר למשתמשים ליצור ולערוך סקרים באופן מקוון, תוך שיתוף פעולה בזמן אמת עם משתמשים נוספים.
הנתונים שנאספים יכולים להיקלט באופן אוטומטי לגיליון אלקטרוני לצורך עיבוד הסקר.
גוגל פורמס הוצג לראשונה בשנת 2008 כחלק מחבילת Google Docs, ומאז עודכן מספר פעמים והורחב בפונקציות נוספות בהתאם לצורכי המשתמשים המתפתחים.
שירות גוגל פורמס עבר לאורך השנים מספר עדכונים.
בין התכונות הכלולות בו (ברשימה שאינה מלאה): חיפוש בתפריטים, ערבוב אקראי של שאלות, הגבלת המענה לפעם אחת לאדם, קישורים מקוצרים, ערכות נושא מותאמות אישית, יצירת הצעות לתשובות באופן אוטומטי בעת בניית טופס, ואפשרות "העלאת קובץ" עבור משיבים הנדרשים לשתף תוכן או קבצים מהמחשב שלהם או מגוגל דרייב.
באוקטובר 2014 הוסיפה גוגל תוספים (add-ons) לגוגל פורמס, המאפשרים למפתחי צד שלישי להוסיף יכולות חדשות לטפסים ולסקרים, וביולי 2017 עודכן השירות שוב עם מספר תכונות חדשות.
תכונת "אימות תשובות חכם" (Intelligent response validation) מסוגלת לזהות את סוג הטקסט שמוזן בשדות ולהתריע למשתמש במקרה של הזנה שגויה.
בהתאם להגדרות שיתוף הקבצים בגוגל דרייב, ניתן לבקש מהמשיבים להעלות קבצים גם ממשתמשים מחוץ לדומיין.
בנוסף, במסך ההגדרות ניתן להגדיר ברירות מחדל לכל טופס חדש, כגון איסוף כתובות דואר אלקטרוני באופן אוטומטי.
משתמשים יכולים לנתח את התשובות לטופס באמצעות כלי הניתוח המובנים או לייצא אותן לגיליון עבודה חדש או קיים ב-Google Sheets, המתעדכן בזמן אמת עם כל מענה חדש.
כלי הניתוח המובנים מאפשרים לצפות בתשובות לפי משיב יחיד או כסיכום כולל.
לחלופין, ניתן להוריד את התשובות כקובץ CSV.
גוגל פורמס יכול גם להיעזר בג'מיני כדי לסכם תשובות באמצעות בינה מלאכותית.
גוגל פורמס כולל את כל יכולות השיתוף והעבודה המשותפת הקיימות גם ב-Docs, Sheets, Slides, Drawings ו-Sites, כגון עריכה משותפת בזמן אמת, היסטוריית גרסאות והרשאות שיתוף גמישות.
גוגל סליידס היא תוכנת מצגת ומהווה חלק מחבילת היישומים המקוונים Google Docs Editors של גוגל.
גוגל סליידס זמינה כיישום רשת, כיישומון עבור אנדרואיד ו-iOS, וכיישום מחשב במערכת Chrome OS של גוגל.
האפליקציה תואמת לפורמטים של מיקרוסופט פאוורפוינט.
האפליקציה מאפשרת למשתמשים ליצור ולערוך קובצי מצגות באופן מקוון תוך שיתוף פעולה בזמן אמת עם משתמשים אחרים.
כל שינוי מתועד בהיסטוריית גרסאות, המציגה מי ביצע כל שינוי.
מיקומו של כל עורך מודגש באמצעות סמן וצבע ייחודיים, ומערכת הרשאות מגדירה מה כל משתמש רשאי לעשות.